section_heading: Zakonodavstvo
paragraph_text: Većina država svijeta zabranjuje gej muškarcima doniranje krvi, zbog veće izloženosti HIV/AIDSu, iako se sva donorska krv testira. Također u nekim zemljama gej muškarcima je zabranjeno služenje vojske ili policije. Sve zemlje EU i SAD-a, pa tako i Hrvatska ne diskriminiraju gej muškarce u tim državnim službama. Dobna granica stupanje u gej seksualne odnose je u svim državama EU i većini država Sjeverne Amerike i Australije jednaka kao i za heteroseksualne odnose. U Hrvatskoj dobna granica (14 godina) za stupanje u gej seksualne odnose izjednačena je s heteroseksualnim 1998.